Voldsom og blodig kamp, da 29-årig mand bevæbnet med kniv fredag forsøgte at røve kiosk på Halsskovvej. Den 59-årige indehaver er tidligere udøvende bokser og har 40 års erfaring som dørmand. Han er nu sigtet for vold.

Send til din ven. X Artiklen: Slog røver med koben: Kioskejer sigtes for vold Modtagerens email * : Din e-mail * : Dit navn * : Evt. kommentar: *) skal udfyldes.

Slog røver med koben: Kioskejer sigtes for vold

Slagelse - 24. februar 2018 kl. 09:31 Af Carsten Lysdal Kontakt redaktionen: sndk@sn.dk

»Godt gået, Lars«, »han fik som fortjent« og »så kan han lære det«.

Læs også: Offer for knivrøver har ondt af dømt gerningsmand

Roser og støttende kommentarer strømmer ind til Lars Alring på Facebook, 59-årig kioskejer fra Korsør, som fredag omkring middagstid afværgede et røveri i sin »Spil og vind«-kiosk på Halsskovvej i Korsør.

Den store, 29-årige og maskerede mand med rygsæk, som ydermere var bevæbnet med en kniv, ærgrer sig nok over, at han netop tog en kiosk, hvor en garvet dørmand og bokser - igennem 40 år - dagligt står bag disken. Og gerningsmanden fik da også - bogstaveligt talt - én på goddagen, da Lars Alring greb et koben af jern for at forsvare sig mod røveren, der hævede kniven og forsøgte at stikke ud efter ham.

- Jeg tror, at jeg rammer ham i tindingen, så han går ud som et lys, sagde Lars Alring til Sjællandske fredag eftermiddag, hvor han også ytrede, at han afventede en sigtelse efter håndgemænget.

Den er nu kommet. - Vi har sigtet kioskejeren for vold. Det må være en dommer, der afgør, hvorvidt han har handlet i nødværge, og om volden er af mild eller anden karakter. Det er ikke politiets opgave, fortæller vagtchef Jan Nielsen lørdag morgen til Sjællandske. Samtidig er røveren sigtet, men løsladt.



- Vores jurister har ikke vurderet, at der var grundlag for et grundlovsforhør, fastslår vagtchefen.

relaterede artikler

Knivrøver står til psykiatrisk dom 24. marts 2019 kl. 09:12

Kioskejer slipper for straf efter selvtægt - ærgrer sig dog over pengespild 02. april 2018 kl. 14:53

Se dramatiske billeder: Knivrøver slået bevidstløs 24. februar 2018 kl. 06:31